ZAPISNIK 10. SJEDNICE VIJEĆA MJESNOG ODBORA BORONGAJ LUGOVI
održane 17. ožujka 2022. godine u prostorijama MZ Borongaj Lugovi u 20:00 sati

	Nazočni članovi:
1. Ivana Perković
2. Petar Miočević
3. Bruno Rižmarić
4. Ivica Milković
5. Lidija Klanjec
Nazočni članovi VMO prihvatili su jednoglasno zapisnik 9. sjednice VMO Borongaj Lugovi.
Predsjednica VMO stavlja na glasanje dnevni red 10. sjednice VMO. Nazočni članovi prihvatili su jednoglasno sljedeći 

DNEVNI RED
1. Izvješće Mandatnog povjerenstva o zamjeni članice VMO Borongaj Lugovi i verifikacija mandata novoj članici Vijeća
2. Zaključak o mirovanju mandata članici Vijeća VMO Borongaj Lugovi i početku obnašanja dužnosti zamjenice članice VMO Borongaj Lugovi
3. Polaganje prisege novoizabrane članice VMO
4. Zaključak o prijedlogu utroška sredstava s pozicije 3299 “Ostali nespomenuti rashodi poslovanja” za 2022.
5. Zaključak o imenovanju stajališta autobusa za linije 215 i 237
6. Aktualna komunalna problematika
7. Korištenje prostora MS Borongaj Lugovi
8. Izvješća, pitanja i prijedlozi

Ad. 1-3) Promjene u sastavu članova Vijeća mjesnog odbora Borongaj Lugovi
	Predsjednica VMO predstavlja izmjene u sastavu članova VMO Borongaj Lugovi nazočnim članovima. 
Kao što su članovi bili upoznati, bivša članica VMO Katarina Horvat Zrilić je iz zdravstvenih razloga primorana staviti svoje vijećničke dužnosti u mirovanje. Iz tog razloga, kako bi VMO ostao u punom sastavu, članicom VMO postaje Lidija Klanjec kao zamjenica članice Katarine Horvat Zrilić.
	Lidija Klanjec je pred nazočnim članovima VMO pročitala prisegu i prisegnula za članicu VMO, čime su ispunjeni svi uvjeti, te je ona postala članicom VMO Borongaj Lugovi.

Z a k l j u č a k
o mirovanju mandata članici Vijeća Mjesnog odbora Borongaj Lugovi
i početku obnašanja dužnosti zamjenice članice Vijeća



1. Prima se na znanje Izvješće Mandatnog povjerenstva o mirovanju mandata članici Vijeća Mjesnog odbora  i početku obnašanja dužnosti zamjenice članice Vijeća MO Borongaj Lugovi.

2. Dana 17. ožujka 2022. godine stavlja se u  mirovanje mandat članici Vijeća, Katarini Horvat Zrilić iz osobnih razloga.

3. Dana 17. ožujka 2022. Lidija Klanjec započinje s obnašanjem dužnosti zamjenice 
članice Vijeća.

4.  Ovaj će zaključak biti objavljen na oglasnoj ploči u sjedištu Mjesnog odbora Borongaj Lugovi

Ad. 4) Zaključak o prijedlogu utroška sredstava s pozicije 3299 “Ostali nespomenuti rashodi poslovanja” za 2022.
	Predsjednica VMO izvještava nazočne članove o zaključku o prijedlogu utroška sredstava, kojim je predviđen proračun VMO Borongaj Lugovi za protokolarne potrebe i nabavku potrošnog materijala.
	Navedenim zaključkom je za potrebe VMO Borongaj Lugovi predviđeno 4.200,00 kuna, od čega 1.000,00 HRK za protokolarne i nepredviđene troškove, a 3.200,00 HRK za nabavku potrošnog materijala.
	Nakon kraće rasprave, prijedlog je stavljen na glasanje, te je jednoglasno prihvaćen 

Z A K L J U Č A K
O PRIJEDLOGU UTROŠKA SREDSTAVA S POZICIJE 3299
„OSTALI NESPOMENUTI RASHODI POSLOVANJA“ ZA 2022.


I. Vijeće Mjesnog odbora Borongaj Lugovi iz Razdjela Proračuna Grada Zagreba 0502, na poziciji 256-3299 „Ostali nespomenuti rashodi poslovanja“ za 2022. raspolaže sa 4.200,00 kn.

II. Vijeće Mjesnog odbora Borongaj Lugovi predlaže utrošak  sredstava iz točke I. ovog zaključka na sljedeći način:

1. Protokolarne potrebe i nepredviđeni troškovi                           1.000,00 kn

2. Nabava potrošnog materijala  neophodnog za
rad Vijeća, odnosno za potrebe VMO Borongaj Lugovi          3.200,00 kn                                                                           

										
								
							Ukupno:                          4.200,00 kn

III. Ovaj zaključak biti će dostavljen Gradskom uredu za mjesnu samoupravu, civilnu zaštitu i sigurnost.

Ad. 5) Zaključak o imenovanju stajališta autobusa za linije 215, 237 i 236
	Predsjednica VMO izvještava nazočne članove o zaključku o imenovanju stajališta autobusa, čime dolazi do izmjena naziva autobusnih stajališta za linije koje prolaze kroz teritorij pod nadležnošću VMO Borongaj Lugovi.
	Nazočni članovi slažu se kako nova imena imaju smisla, te kako je navedeni zaključak u interesu građana.
	Zaključak je stavljen na glasanje, te je prihvaćen jednoglasno. 



Z a k l j u č a k
[bookmark: _Hlk100138089]o preimenovanju autobusnih stajališta ZET-a za linije 215, 237 i 236

Vijeće Mjesnog odbora Borongaj Lugovi suglasno je sa inicijativom Vijeća Gradske četvrti Peščenica-Žitnjak o

· Preimenovanju autobusnih stajališta ZET-a na linijama 215, 237 i 236 koja se nalaze na području Mjesnog odbora Borongaj Lugovi kako je navedeno u tablici:



	STARI NAZIV
	NOVI NAZIV
	LINIJE
	LOKACIJA
	MJESNI ODBOR

	Getaldićeva
	Grafički fakultet
	215, 237
	Borongajska cesta - Getaldićeva ulica - smjer zapad
	BORONGAJ-LUGOVI

	Vukomerec - okretište
	Vukomerec
	215
	Vukomerec ulica
	BORONGAJ-LUGOVI

	Čavićeva - Gospića
	Čavićeva
	236
	Čavićeva ulica - Ulica grada Gospića
	BORONGAJ-LUGOVI

	Kampus fakultet
	Kampus
	236
	Kampus
	BORONGAJ-LUGOVI

	Getaldićeva - Gospića
	Getaldićeva
	236
	Getaldićeva ulica - Ulica grada Gospića
	BORONGAJ-LUGOVI




Ad. 6) Korištenje prostora MS Borongaj Lugovi
	Predsjednica VMO Borongaj Lugovi izvještava nazočne članove kako je Udruga umirovljenika Vukomerec podnijela zahtjev za korištenje velike dvorane MS Borongaj Lugovi svake zadnje subote u mjesecu. 
	Zaključak je stavljen na glasanje bez rasprave, te je prihvaćen jednoglasno.

Z a k l j u č a k
o povremenom korištenju prostora

Vijeće Mjesnog odbora Borongaj Lugovi odobrava povremeno korištenje prostora MS Borongaj Lugovi:

· MATICI UMIROVLJENIKA PEŠČENICA-ŽITNJAK, Podružnica Vukomerec, u razdoblju od 17. ožujka 2022. do 17. ožujka 2023., svaka zadnja subota u mjesecu od 17 – 22 sata

Ad. 7) Aktualna komunalna problematika
	Predsjednica VMO Borongaj Lugovi izvještava nazočne članove o napretku povodom pitanja stanja objekta MS Borongaj Lugovi. Navedeno je kako postoje pozitivni pomaci po pitanju osvježavanja prostorija nabavkom novih zavjesa, o čemu je bilo riječi u jednom od priloženih rješenja, te kako postoji potencijal za energetskom obnovom samog objekta, o čemu je već postavljeno pitanje nadležnim službama.
	Vezano za pitanje jablana u Kanfanarskoj ulici, predsjednica VMO upućuje članove na priloženo mišljenje više stručne savjetnice za komunalne poslove i javne površine, dipl.ing.šum. Snježane Tomić kako je nužno provesti preventivno prikraćivanje navedenih jablana.
	Predsjednica VMO predlaže uspostavu dvosmjernog prometa dionicom Slavonske avenije kod Inine benzinske stanice do skretanja prema Instalogradu i Konzumu. Ovuda svakodnevno prolazi 200-300 ljudi, hoda i vozi na posao. Vozeći svi čine prometni prekršaj skrećući lijevo prema Konzumu jer voze u suprotnom smjeru. Radi se o 10-ak metara ceste koji se trebaju regulirati i organizirati za dvosmjeran promet. Prisutni članovi VMO su u suglasnosti, te je jednoglasno prihvaćaju


Z a k l j u č a k
o rješavanju prometne problematike

Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnog gradskog tijela zatraži:


· uspostavu dvosmjerne regulacije prometa Slavonskom avenijom na otprilike 10tak metara dionice kod benzinske crpke INA do skretanja prema Instalogradu i Konzumu kako bi se izbjegli prometni prekršaji vožnje u suprotnom smjeru kod skretanja ulijevo prema Konzumu

· o učinjenom izvijesti ovo Vijeće.


	Petar Miočević postavlja pitanje o mogućnosti širenja pločnika na Borongajskoj cesti na potezu od glavnog ulaza u Sveučilišni kampus Borongaj do zapadne granice teritorija pod nadležnošću VMO, s ciljem postavljanja biciklističke staze. Biciklisti koji prometuju Borongajskom cestom trenutno prometuju u opasnim uvjetima, te je potrebno izgraditi infrastrukturu koja bi poticala građane na korištenje bicikla kao prijevoznog sredstva na siguran način. Dotični član također postavlja pitanje o mogućnosti konačnog dovršetka pločnika na zapadnoj strani Ulice Marijana Čavića, te stvaranja biciklističke staze na Čavićevoj ulici koja bi spajala novostvorenu biciklističku infrastrukturu na Borogajskoj cesti s postojećom biciklističkom infrastrukturom na Ulici grada Gospića i Ulici grada Vukovara. Nazočni članovi VMO se slažu s datim prijedlozima, te su nakon kraće rasprave prihvaćeni jednoglasno

Z a k l j u č a k
o rješavanju prometne problematike

Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnog gradskog tijela zatraži:


· proširenje nogostupa, na dijelu Borongajske ceste od ulaza u Sveučilišni kampus Borongaj do zapadne granice Mjesnog odbora Borongaj Lugovi u svrhu sigurnijeg prometovanja biciklista
 

· o učinjenom izvijesti ovo Vijeće
· 
	Lidija Klanjec postavlja pitanje uz problematiku otpada na Gologoričkoj ulici. Predsjednica VMO objašnjava problematiku novoj članici, s obzirom da je riječ o temi koja je više puta bila predmet rasprave na sjednicama VMO Borongaj Lugovi, te ju izvještava o potezima koji su napravljeni od strane VMO Borongaj Lugovi. Ipak, nazočni članovi se slažu kako gradske službe, primarno gradska tvrtka Čistoća, ne djeluju dovoljno brzo, te kako određenim građanima Gologoričke ulice još uvijek nisu dodijeljene kante, te kako kamioni Čistoće i dalje ne ulaze u navedenu ulicu. Stoga je jednoglasno donesen zaključak kako treba poslati određenu požurnicu kako bi građani Gologoričke ulice napokon mogli dobiti uslugu koju uredno plaćaju svaki mjesec.



[bookmark: _GoBack]Ad. 8) Izvješća, pitanja i prijedlozi
	Predsjednica VMO otvara raspravu po navedenoj točci dnevnog reda.
	S obzirom da se nitko od prisutnih članova nije javio za riječ, zatvara raspravu.
	Ovime je iscrpljen dnevni red, te je 10. sjednica VMO Borongaj Lugovi zaključena u 21:00 sati.



ZAPISNIČAR:
Petar Miočević			                                                  
KLASA: 024-08/22-003/590
URBROJ: 251-13-11-11-22-2
Zagreb, 17. ožujka 2022.

                                                                                                            PREDSJEDNICA 
                                                                                                     VMO BORONGAJ LUGOVI:
						                                        Ivana Perković
               
